તમે ઘરમાં પણ ક્લેન્ઝર બનાવી શકો છો. એ વિશે જણાવતાં બ્યુટિશ્યન રીટા મારુ કહે છે, ‘દૂધ અને દહીં સૌથી સારું અને સેફ નૅચરલ ક્લેન્ઝર છે. પાંચ ચમચી દૂધમાં ત્રણ ચમચી પાણી મિક્સ કરીને એમાં કૉટનને પલાળીને ફ્રિજમાં મૂકી દેવું. આ વધારેમાં વધારે ત્રણ દિવસ ચાલે. દહીંને તમે સીધું ફેસ પર લગાવી શકો છો, કેમ કે એ ઑલરેડી ઘટ્ટ હોય છે. નૅચરલ ક્લેન્ઝરથી સાફ કર્યા પછી તરત ચહેરો ધોઈ લેવો. ઑઇલી સ્કિનવાળાએ દૂધ ન વાપરવું. તેમણે દહીં વાપરવું.’